Daya nukleus kuat

Daya nukleus kuat, atau pendeknya daya kuat, atau saling-tindak kuat, merupakan saling-tindak antara kuark dan gluon yang dijelaskan dalam teori kromodinamik kuantum. Daya saling-tindak ini merupakan sebab zarah-zarah di nukleus atom bercantum. Daya kuat ini diperantara oleh gluon yang bertindak ke atas kuark dan antikuark, serta gluon lain sendiri. Saling tindak kuat merupakan saling-tindak yang paling kuat antara empat saling-tindak asas.

Nukleon terdiri daripada proton, yang bercas elektrik positif satu, atau neutron, yang tidak mempunyai cas elektrik. Oleh itu, daya elektrik yang menolak di antara proton-proton tidak membenarkannya berkumpul di dalam nukleus, kecuali ada daya yang lain yang lebih kuat yang menariknya.

Disebabkan daya ini tidak terasa pada jarak yang jauh, maka daya nukleus kuat ini dikatakan mempunyai julat pengaruh yang kecil, iaitu lebih-kurang saiz nukleus, ataupun lebih-kurang 1 fermi (1 fm, 1 femtometer, 10-15 meter). Dan disebabkan elektron dan neutrino tidak terikat ke dalam nukleus, daya nukleus kuat tidak mempunyai pengaruh ke atas elektron atau neutrino.

Pautan luar 
 MISN-0-280: The Strong Interaction (PDF file) by J.R. Christman for Project PHYSNET.
 The Alice Experiment at CERN is the heavy ion collaboration that will investigate aspects of the Strong Nuclear Force upon the completion of the building of the Large Hadron Collider at CERN.
 The Star Experiment at the Relativistic Heavy Ion Collider at Brookhaven Nation Laboratory in New York, USA. Investigates many aspects of the Strong Nuclear Force including the theoretical Quark Gluon Plasma.

Konsep fizik asas